എപ്പോഴാണ് വാഹനത്തിന്റെ ടയർ അവസാനം പരിശോധിച്ചത് ? . ഡേറ്റ് ഓർമ്മയിൽ കിട്ടുന്നില്ലെങ്കിൽ മാസബജറ്റിലൊരുഭാഗം വാഹനത്തിന്റെ പണിക്കായി മാറ്റി വയ്ക്കാൻ തയ്യാറായിക്കൊള്ളൂ . ഏറ്റവും വില കുറഞ്ഞവാഹനമെന്നവകാശപ്പെടുന്ന നാനോയുടെ ടയറിനുപോലും ( R12 S Tube Less ) 2500 രൂപ ഒന്നിന് ഓൺലൈനിൽ വിലയാകും . വാഹനത്തിന്റെ ടയറുകളെക്കുറിച്ച് നിങ്ങൾ എത്രമാത്രം ശ്രദ്ധാലുക്കളാണെന്നത് വാഹനത്തിന്റെ പെർഫോമൻസിനെയും അതേ സമയം സുരക്ഷയെയും ബാധിക്കുന്ന കാര്യമാണ് . 1 . എപ്പോഴാണ് പഴയ ടയർമാറ്റേണ്ടത് ? . പല അഭിപ്രായങ്ങളുണ്ടെങ്കിലും 10 വർഷത്തോളമെങ്കിലും കഴിഞ്ഞ് മാറ്റണമെന്നാണ് വിദഗ്ദർ പറയുന്നു . ഇത് ഡ്രൈവിങ്ങ് സ്റ്റൈലും ദൂരവും അനുസരിച്ച് വ്യത്യാസം വരും . 2 . വെഹിക്കിൾ മാനുവലിൽ നിങ്ങളുടെ വാഹനത്തിന്റെ ടയർ മർദ്ദം എത്രയാണ് വേണ്ടതെന്ന് രേഖപ്പെടുത്തിയിട്ടുണ്ടാവും . ഇത് നോക്കി മനസിലാക്കിയശേഷം പ്രെഷർഗേജ് ഉപയോഗിച്ച് പരിശോധിക്കാം . കൃത്യമായ കാറ്റുണ്ടെങ്കിൽ മൈലേജ് 3 ശതമാനം ഉയർത്താനാവും . ടയറിൽ വേണ്ടത്ര കാറ്റില്ലെങ്കിൽ ട്രെഡുകളിലെ ഗ്യാപ്പ്കുറയുകയും ഗ്രിപ്പ് കുറയുകയും ചെയ്യും ഇത് അപകടത്തിന് കാരണമാകും പിന്നെ മർദ്ദം കൂടുതലാണോയെന്നതും പരിശോധിക്കാം . തണുത്തിരിക്കുന്ന അവസ്ഥയിലാണ് മർദം പരിശോധിക്കേണ്ടത് . 3 . ടയറിന്റെ പുറംഭാഗം - ടയറിന്റെ ട്രഡ് ( ടയറിന്റെ പുറംഭാഗത്തെ ചാലുകൾ ) പരിശോധിക്കുക . ഒരേ പോലെയല്ല തേയുന്നതെങ്കിൽ വീൽ അലൈൻമെന്റ് പരിശോധിക്കണം . ടയറിൽ പൊട്ടലിന്റെ പാടോ മറ്റോ ഉണ്ടോയെന്നും ശ്രദ്ധിക്കാം . വാഹനത്തിന് അമിതമായി വിറയലുണ്ടെങ്കിലും ശ്രദ്ധിക്കുക ടയർ അലൈൻമെൻറ് തെറ്റിയതിനാലാവാം . ഇത് ടയറിനെ ബാധിക്കുന്നതിന് മുമ്പ് നോക്കിയാൽ കുറഞ്ഞത് 10000 രൂപവരെ ലാഭിക്കാം . 4 . ടയറുകൾ പരസ്പരം മാറ്റിയിടുന്നത് നല്ലതാണ് . ഇത് ഒരു മെക്കാനിക്കിന്റെ സഹായത്തോടെ പരിശോധിച്ചശേഷം നിർദ്ദിഷ്ടദൂരം പിന്നിടുമ്പോൾ ആവശ്യമാണെങ്കിൽ മാത്രം ചെയ്യുക . 5 . കാർ കഴുകുകയാണെങ്കിൽ കാർ ഷാമ്പൂ പോലെയുള്ളവ മാത്രം ഉപയോഗിക്കുക . , റബറുമായി പ്രതിപ്രവർത്തിക്കുന്ന ആസിഡ് , ആൽക്കലൈൻ ശക്തി കൂടുതലുള്ളവ ഉപയോഗിക്കരുത് . 6 . അടിയന്തരബ്രേക്കിങ് ടയറുകളുടെ തേയ്മാനം കൂട്ടും . അതേ സമയം തേയ്മാനമുള്ള ടയറുകളാണെങ്കിൽ അടിയന്തിര ബ്രേക്കിംഗ് അപകടമുണ്ടാക്കുകയും ചെയ്യും .